مقابر العائله الملكيه او مقابر الخاصه الملكيه او مقابر اسرة محمد على باشا او مدافن افندينا او قبة افندينا او ضريح الخديوى توفيق بمقابر المجاورين بمنطقة منشيه ناصر بالقاهره, هيا مجموعة مدافن للاسره الملكيه العلويه ليها باب من الجهه الشماليه من الحديد بيودى لحديقه كبيره و اوض لاقامة الزوار و الحرس و بيتوسط الحديقه ممر بيودى للمدفن و هوا عباره عن قبه ضخمه محموله على اربع عواميد و بتحيط بيها اربع قباب صغيره. امرت ببناء المدافن «امينه هانم الهامى» المدفونه فيها و هيا مرات الخديوى توفيق و والدة الخديوى عباس حلمى التانى على الطراز المملوكى سنة 1870م. جنب المقابر قبر شويكار هانم حفيدة ابراهيم باشا. قبر الخديوى توفيق. قبر الخديوي عباس حلمى التانى. قبر بنبه قادن والدة والي مصر عباس حلمى الاول. قبر أمينة هانم إلهامي زوجة الخديوى توفيق ووالدة الخديوي عباس حلمى التانى. قبر الامير محمد على ابن الخديوى توفيق وأخو الخديوي عباس حلمى التانى. قبر الامير محمد عبد المنعم ابن الخديوي عباس حلمى التانى. قبر الأميرة فتحية بنت الخديوي عباس حلمى التانى. جوا حديقة الضريح قبر العالم المصرى د.على مصطفى مشرفة و تم نقله وقت انشاء طريق الاوتوستراد. مقابر العائله الملكيه (المجاورين) معرف جوجل لرسوم المعرفه (الإنجليزية) ↑ الاهرام - المقابر الملكيه Archived 31 October 2020[Date mismatch] at the Wayback Machine.